钦定古今图书集成/明伦汇编/交谊典/第116卷 > 册府元龟 > 《报恩》
## 钦定古今图书集成/明伦汇编/交谊典/第116卷 > 册府元龟 > 《报恩》

仲尼有言曰：以德报德盖人之生也。禀五行之秀首
万物之灵居不违仁动必率道至若受施而不背求
旧而不遗金石其心风雨无变乃行之常也。安可造
次而忘之哉！乃有感宽宥之惠则争其死所蒙推荐
之私则让彼封爵或施之甚薄而报之甚厚或拔于
困辱而事于荣达以至尊其亲恤其子制之服纪营
乎坟墓，以答平生之遇，以伸慷慨之节。《诗》不云乎：“无
德不报”，其斯之谓欤！